Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums Bāriņtiesu likumā**

**(Nr. 429/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(1)** | **Ministru kabineta atzinums** | **Komisijas atzinums** |
|  | Izdarīt Bāriņtiesu likumā (Latvijas Republikas Saeimas un Ministru Kabineta Ziņotājs, 2006, 15. nr.; 2007, 3. nr.; 2009, 2., 13., 14. nr.; Latvijas Vēstnesis, 2009, 193., 205. nr.; 2011, 112., 132. nr.; 2012, 200. nr.; 2013, 112., 188. nr.; 2014, 41., 98. nr.; 2015, 227. nr.; 2017, 128., 242. nr.; 2018, 220. nr.) šādu grozījumu: |  |  |  |  |
| **53.pants. Bāriņtiesu sadarbība**  (1) Bāriņtiesas sadarbojas, lai veiktu savus uzdevumus. |  | **1** | **Zaļo un Zemnieku savienības frakcija**  Papildināt likumprojektu ar papildu pantu šādā redakcijā:  “Izteikt likuma 53.panta 1.daļu šādā redakcijā:  “(1) Bāriņtiesas sadarbojas, lai veiktu savus uzdevumus un lai nodrošinātu pilnīgās informācijas pieejamību vecākiem, aizbildņiem, audžuģimenēm, viesģimenēm un adoptētājiem par bērnu vienā bāriņtiesā””[[1]](#footnote-1) |  |  |
| 19. Šā likuma 43.1 pants stājas spēkā 2020. gada 1. janvārī.  *(15.06.2017. likuma redakcijā ar grozījumiem, kas izdarīti ar 01.11.2018. likumu, kas stājas spēkā 21.11.2018. Minētais grozījums iekļauts likuma redakcijā uz 01.01.2020.)* | Aizstāt pārejas noteikumu 19. punktā skaitļus un vārdus "2020. gada 1. janvārī" ar skaitļiem un vārdiem "2025. gada 1. jūlijā". |  |  |  |  |
|  | Likums stājas spēkā 2020. gada 1. janvārī. |  |  |  |  |

1. **Pamatojums:**

   Atbilstoši anotācijā iekļautajai informācijai likumprojekta mērķis ir pagarināt regulējuma ieviešanas termiņu, konkrēti, neveidot Aizgādnības informācijas sistēmu bāriņtiesu sadarbības veicināšanai. Kaut formāli likumprojekts paredz sistēmu veidot 2025.gadā, tas ir pēc 6 gadiem, praksē tas var nozīmēt, ka šāda sistēma netiks veidota vispār. Termiņš tika pagarināts arī iepriekš.

   Tai pat laikā regulējuma mērķis ir bāriņtiesu sadarbības veicināšana. Labklājības ministrijā, virzot regulējumu apstiprināšanai, 2017.gadā to ir pamatojusi šādi (no likumprojekta anotācijas, MK iesniegtais projekts, Nr. 90/TA-33 (2017)):

   Saskaņā ar Granta līgumu Nr. JLS/2009/ISEC/AG/004, kas 2009. gada 11.decembrī tika noslēgts starp Iekšlietu ministrijas Informācijas centru un Eiropas Komisiju, tika izstrādāta Nepilngadīgo personu atbalsta informācijas sistēma (turpmāk – projekts). Projekta ietvaros bija paredzēts vienotā informācijas sistēmā izveidot arī visus bāriņtiesu lietu reģistrus, kas tajā laikā bija pieejami tikai papīra formātā, kas apgrūtināja citām kompetentajām institūcijām piekļuvi šai informācijai. Bāriņtiesu lietu reģistros, kuru izveidi paredz noteikumu Nr.1037 III nodaļa,  ietilpst ne tikai reģistri, kuros ietverta informācija par nepilngadīgām personām, bet arī reģistri par pilngadīgām personām, kurām ir ierobežota rīcībspēja un iecelts aizgādnis (noteikumu Nr.1037 17.5.apakšpunkts un 22.punkts).

   Tas nozīmē, ka jau aptuveni 10 gadus zināmās problēmas risinājumu plāno atlikt vēl uz 6 gadiem, kopumā risinot jautājumu vairāk nekā 16 gadus. Ņemot vērā to, ka praktiski, neatkarīgi no konkrētās elektroniskās sistēmas izstrādes, bāriņtiesām ir jāsadarbojas, priekšlikums paredz papildināt spēkā esošo likumu ar skaidru uzdevumu bāriņtiesām īstenot sadarbību gan savu funkciju izpildei, gan informācijas pieejamības nodrošināšanai.

   Šobrīd esošā regulējuma nepilnīgums nozīmē, piemēram, situāciju, ka par vienu bērnu informācija var būt pieejama fragmentēti vairākās bāriņtiesās (lieta atvērta viena pilsētā, dzīves vieta ir citā pilsētā, mātes vai tēva lietas skatījās vēl divas citas bāriņtiesas). Nenodrošinot informācijas apkopošanu, netiek ievērotas arī bērna tiesības uzzināt informāciju par viņu pašu vienā vietā. [↑](#footnote-ref-1)